༄༅༅། །རྗེ་བཙུན་ཐམས་ཅད་མཁྱེན་པའི་གསུང་འབུམ་ཐོར་བུ་ལས་
རབ་ཏུ་གནས་པའི་ཆོ་ག་བཀྲ་ཤིས་ཀྱི་སྙེ་མ་
ཞེས་བྱ་བ་བཞུགས་སོ། །
རབ་ཏུ་གནས་པའི་ཆོ་ག་བཀྲ་ཤིས་ཀྱི་སྙེ་མ་ཞེས་བྱ་བ། དཔལ་རྡོ་རྗེ་སེམས་
དཔའ་ལ་ཕྱག་འཚལ་ལོ། །བརྟན་གཡོ་ཀུན་གྱི་རང་བཞིན་གདོད་མའི་གཤིས། དབྱེར་
མེད་སྒྲིབ་བྲལ་ལྷན་ཅིག་སྐྱེས་པའི་དངོས། །མཁའ་ཁྱབ་སྒྱུ་འཕྲུལ་དྲ་བའི་ཟློས་གར་
མཁན། །བླ་མ་རྡོ་རྗེ་སེམས་དཔའ་ལ་ཕྱག་འཚལ། །རྒྱལ་བའི་བསྟན་པ་ཡུན་དུ་གནས་
པ་དང་། །འགྲོ་ལ་དགེ་ལེགས་རྒྱུན་མི་འཆད་པའི་ཕྱིར། །སྐུ་གསུང་ཐུགས་རྟེན་རབ་ཏུ་
གནས་པའི་ཚུལ། །དམ་པ་རྣམས་ཀྱི་གསུང་བཞིན་བྲི་བར་བྱ། །འདིར་སྐུ་གསུང་ཐུགས་
ཀྱི་རྟེན་རབ་ཏུ་གནས་པའི་ཆོ་ག་ལ་རྒྱས་འབྲིང་བསྡུས་གསུམ་ལས་འབྲིང་པོའི་དབང་
དུ་བྱས་ནས་བརྗོད་ན། སྤྱིར་ནི་སྐུ་གསུང་ཐུགས་ཀྱི་རྟེན་གྲུབ་ཙམ་ཉིད་ནས་རབ་ཏུ་
གནས་པ་མ་བྱས་ཀྱང་ཕྱག་མཆོད་ཀྱི་ཡུལ་དུ་འོས་སྟེ། ཇི་ལྟར་བདེ་གཤེགས་སྐུ་
གཟུགས་ཤིང་ལས་ཀྱང༌། །བགྱིས་པ་ཅི་འདྲའང་རུང་སྟེ་མཁས་པས་མཆོད། །ཅེས་
དང་། ཡུམ་གྱི་གླེགས་བམ་སོགས་གྲུབ་ཙམ་ནས་མཆོད་པའི་གནས་སུ་བཤད་ཅིང་། །
་་ས་ཀས་
ཕན་ཡོན་འཐོབ་པར་གསུངས་ཀྱང་། རབ་གནས་བྱ་བར་མ་གསུངས་པའི་ཕྱིར། དེ་ལྟ་
པང་རྒྱུད་སྡེ་ལས་སྦྱིན་བདག་ལ་སོགས་པའི་བསོད་ནམས་སྤེལ་བའི་ཕྱིར་དུ་རབ་ཏུ་
- 1 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༤༽
གནས་པ་གསུངས་པ་ལྟར་བྱ་དགོས་ཏེ། རབ་གནས་ཀྱི་རྒྱུད་ལས། སྐྱེ་བོ་རབ་ཏུ་དད་
པ་ཡིས། །བརྗོད་པའི་དགེ་བ་སྤེལ་བའི་ཕྱིར། །རབ་གནས་བསྟན་བཅོས་ལས་གསུངས་
པ། །ཐ་སྙད་ཙམ་དུ་བྱས་པ་ཡིན། །ཞེས་དང་། སྡོམ་འབྱུང་ལས། ཇི་ལྟར་རབ་ཏུ་མི་
གནས་ལ། །རབ་ཏུ་གནས་པར་བྱ་བར་ནུས། །སློབ་མ་དད་པས་གསོལ་འདེབས་པའི། །
བསོད་ནམས་ཕྱིར་ནི་བྱ་བ་ཡིན། །ཞེས་འབྱུང་བ་ལྟར་རོ། །དེས་ན་གནས་བཀྲ་ཤིས་
ཤིང་ཡིད་དང་མཐུན་པར། རབ་གནས་ཀྱི་རྒྱུད་ལས། སློབ་དཔོན་དེ་ཉིད་བཅུ་ ཤེས་
ཤིང་། །མཚན་ཉིད་ཀུན་དང་ཡང་དག་ལྡན། །ཕྱག་རྒྱ་སྔགས་དང་ཆོ་ག་ཤེས། །ལས་
རྣམས་ཀུན་ལ་མཁས་པས་སོ། །ཞེས་གསུངས་པ་ལྟར་གྱི་རྟེན་གྱི་གང་ཟག་གིས་དུས་
དཔྱིད་ཟླ་ར་བ་དང་འབྲིང་པོ་ལ་སོགས་པ་ཟླ་བ་དྲུག་དང་། ཕུར་བུ་ལ་སོགས་པའི་
གཟའ་བཞི་(༢བ)དང་། སྐར་མ་བཅུ་བཞི་རྣམས་དང་། གཞན་ཡང་གཟའ་སྐར་དང་
འཕྲོད་སྦྱོར་ཕུན་སུམ་ཚོགས་པ་གཞན་པ་ཡང་བྱར་རུང་སྟེ། རྒྱས་པར་གཞན་དུ་ཤེས་
པར་བྱའོ། ། །ད་ནི་རབ་ཏུ་གནས་པའི་ ཆོ་ ག་ དངོས་ གཞི་བརྗོད་པར་ བྱ་སྟེ། ། འདི་ ལ་
གསུམ་སྔོན་འགྲོའི་རིམ་པ། དངོས་གཞིའི་རིམ་པ། མཇུག་མངའ་དབུལ་སོགས་ཀྱི་
རིམ་པའོ། །དང་པོ་ལ་གསུམ། ཐོག་མར་བྱ་བའི་རིམ་པ། སྦྱང་བའི་རིམ་པ། ཁྲུས་ཀྱི་
རིམ་པའོ། །དང་པོ་ལ་ སྡོམ་ནི། བདག་བསྐྱེད་བུམ་པ་ལྷག་གནས་བྱ། ཁྲུས་སྟེགས་
རྒྱན་གྱི་མངའ་དབུལ་གྱིས། །གསོལ་གདབ་སེམས་བསྐྱེད་རྟེན་བསྐྱེད་དེ། །གདན་ལ་
རྟེན་བཞག་ཆུ་བཞི་དབུལ། །ཞེས་པའི་རིམ་པ་ལྟར་ཐོག་མར་གསང་བདེ་འཇིགས་
གསུམ་སོགས་དཀྱིལ་འཁོར་གང་ལ་བརྟེན་པ་དེའི་བདག་བསྐྱེད་རྒྱས་བསྡུས་ཇི་ལྟར་
རིགས་པ་བྱ། དེ་བཞིན་དུ་བདག་བསྐྱེད་དང་བསྟུན་པའི་བུམ་པ་ལྷག་གནས་ཀྱང་བྱས་
ལ། ཁྲུས་སྟེགས་སྒོ་ནུབ་ཏུ་བསྟན་པའི་རེ་ག་གྲུ་བཞི་པའི་དབུས་སུ་པདྨ་འདབ་བརྒྱད་
-2-

རབ་ཏུ་གནས་པའི་ཆོ་ག་བཀྲ་ཤིས་ཀྱི་སྙེ་མ།
ས་བྲིས་པ་ཡོད་ན་དེས་ཀྱང་རུང་
སོགས་རྡུལ་ཚོན་གྱིས་བྲི་བའམ། རས་བྲིས་སོགས་བྲིས་བྲིས་པ་ཡོད་ན
ལ། མངའ་དབུལ་སོགས་ཀྱང་ཚང་བར་ཡོད་ན་དེ་ ཉིད་ ཀྱིས་ འཐུས་ ཤིང་། མེད་ན་
གསར་དུ་བྲི་བ་སོགས་བྱའོ། །དེ་ནས་གསོལ་བ་གདབ་ཅིང་སེམས་བསྐྱེད་པ་ནི། སོ་
སོའི་ལག་ཏུ་མེ་ཏོག་ཐོགས། ཡོན་ཏན་དྲན་པའི་སྒོ་ནས། གང་འདི་བཅོམ་ལྡན་འདས་
དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིག་པ་
དང་ཞབས་སུ་ལྡན་པ། བདེ་བར་གཤེགས་པ་(༣ན)འཇིག་རྟེན་མཁྱེན་པ། སྐྱེས་བུ་
འདུལ་བའི་ཁ་ལོ་སྒྱུར་བ་བླ་ན་མེད་པ། ལྷ་དང་མི་རྣམས་ཀྱི་སྟོན་པ་སངས་རྒྱས་བཅོམ་
ལྡན་འདས་ཏེ། རྒྱུ་དང་འབྲས་བུའི་དགོས་པ་ཕུན་སུམ་ཚོགས་པ་དང་ལྡན་པ། ཆོས་
ཐམས་ཅད་ཐུགས་སུ་ཆུད་པའི་སངས་རྒྱས་བཅོམ་ལྡན་འདས་འདི་བདག་གིས་རབ་ཏུ་
གནས་པར་བགྱིའོ། །གང་འདི་བཅོམ་ལྡན་འདས་ཀྱི་བྱང་ཆུབ་ཀྱི་ཕྱོགས་ཀྱི་ཆོས་སུམ་
ཅུ་རྩ་བདུན་དང་ཡང་དག་པར་ལྡན་པ། སྟོབས་བཅུ་དང༌། མི་འཇིགས་པ་བཞི་དང་།
མ་འདྲེས་པའི་དྲན་པ་ཉེ་བར་གཞག་པ་གསུམ་དང་ཐུགས་རྗེ་ཆེན་པོ་ལ་སོགས་པ་
མདོར་ན་སློབ་པ་དང་མི་སློབ་པའི་སངས་རྒྱས་སུ་བྱེད་པའི་ཆོས་རྣམས་དང་ལྡན་པ།
ས་རལ་
དེའི་ཉེས་པའི་སྐྱོན་ཐམས་ཅད་དང་བྲལ་ཞིང་བདེ་བར་གཤེགས་པའི་ཡོན་ཏན་གྱི་ཆོས་
ཚད་མེད་ པ་དང་ ལྡན་ པའི་ སངས་ རྒྱས་བཅོམ་ལྡན་འདས་འདི་བདག་གིས་ རབ
ཚད་མེད་པ་དང་
གནས་པར་བགྱིའོ། །གང་འདི་བཅོམ་ལྡན་འདས་ཀྱི་བླ་ན་མེད་པའི་ཚུལ་ཁྲིམས་ལ་
སོགས་པའི་ ཕུང་པོ་ལྔ་ དང་ ཡང་དག་པར་ལྡན་པ། ཆོ་འཕྲུལ་གསུམ་དང་། ཏིང་ངེ་
འཛིན་ གསུམ་ དང་། བསླབ་ པ་ གསུམ་ དང་། ཚངས་ པའི་ གནས་ བཞི་ དང་། བསམ་
གཏན་བཞི་དང་། འཕགས་པའི་བདེན་པ་བཞི་དང་ཡང་དག་པར་ལྡན་པ། དེའི་ཡང་
དག་པ་ཕྱིན་ཅི་མ་ལོག་པའི་ཡེ་ཤེས་དང་། ཤེས་བྱའི་ཡུལ་ཐམས་ཅད་བརྙེས་པས་ཉོན་
-3-

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༤༽
བགྱིའོ།
མོངས་པ་ལ་སོགས་པ་རྣམས་མ་ལུས་པར་སྤངས་པ་དང༌། བདུད་བཞི་ལས་རབ་
རྒྱལ་བའི་སངས་རྒྱས་བཅོམ་ལྡན་འདས་འདི་བདག་གིས་རབ་ཏུ་གནས་པར་(༣བ)
།གང་འདི་བཅོམ་ལྡན་འདས་ཀྱི་ཕ་རོལ་ཏུ་ཕྱིན་པ་དྲུག་ཡོངས་སུ་རྫོགས་པ་
དང་། བསོད་ནམས་དང་ཡེ་ཤེས་ཀྱི་ཚོགས་ཡང་དག་པར་བསགས་པ་དང་། སྐྱེས་བུ་
ཆེན་པོའི་མཚན་སུམ་ཅུ་རྩ་གཉིས་ཀྱིས་ཡང་དག་པར་བརྒྱན་པ་དང་། དཔེ་བྱད་བཟང་
པོ་བརྒྱད་ཅུས་རྣམ་པར་མཛེས་པ་དང་། སྐྱེས་བུ་ཆེན་པོའི་སྐུ་བལྟ་བས་ཆོག་མི་ཤེས་པ་
དང་། མཐོང་ན་མི་མཐུན་པ་མེད་པ་སྟེ། དེའི་གཟུགས་ཀྱི་སྐུའི་འབྱོར་བ་མཐར་ཐུག་པ།
འགྲོ་བ་མ་ལུས་པའི་རྩ་ལག་ཏུ་གྱུར་པའི་སངས་རྒྱས་བཅོམ་ལྡན་འདས་འདི་བདག་
གིས་རབ་ཏུ་གནས་པར་བགྱིའོ། །ཞེས་བརྗོད་ཅིང་། དེ་ཐམས་ཅད་ཀྱི་མཐར་རབ་ཏུ་
གནས་བྱའི་རྟེན་ལ་མེ་ཏོག་འཐོར། སྤོས་ཀྱིས་གདུག །རོལ་མོ་དབུལ་ཞིང་། ༀ་ན་མོ་
བྷ་ག་ཝ་ཏེ། ཤཱཀྱ་མུ་ནེ་ཡེ། ཏ་ཐཱ་ག་ཏ་ཡ། ཨར་ཧ་ཏེ། སཾ་མྱག་སཾ་བུདྡྷ་ཡ། ཏདྱ་ཐཱ།
ཨོཾ་མུ་ནི་མུ་ནི་མཧཱ་མུ་ནེ་ཡེ་སྭཱཧཱ། ཞེས་དང་། རབ་ཏུ་གནས་བྱའི་ལྷ་གང་ཡིན་གྱི་སྔགས་
ཨོཾ་བཛྲ་སཏྭ་ཧཱུཾ། ཞེས་བརྗོད་དོ། །སེམས་བསྐྱེད་པ་ནི། སེམས་ཅན་ཐམས་ཅད་
ལ་ བྱམས་ སྙིང་ རྗེ་ བྱང་ ཆུབ་ ཀྱི་ སེམས་བསྐྱེད་ལ། འདི་སྐད་ཅེས། ངོ་མཚར་ཆེན་པོ་
གྲངས་མེད་ཅིང་བསམ་གྱིས་མི་ཁྱབ་པ་དང་ལྡན་པའི་སངས་རྒྱས་བཅོམ་ལྡན་འདས་
ཐམས་ཅད་ལ་བདག་ཕྱག་འཚལ་ཞིང་སྐྱབས་སུ་མཆིའོ། །དེ་དག་ཐམས་ཅད་བདག་
དང་།
ལ་དགོངས་སུ་གསོལ། །བདག་གིས་སེམས་ཅན་ཐམས་ཅད་ཀྱི་དོན་དུ་དཀོན་ཅོག་
གསུམ་གྱི་རྟེན་རབ་ཏུ་གནས་པར་བགྱི་བས་དེའི་མཐུས་བདག་གིས་སེམས་ཅན་ཐམས་
(༤ན)ཅད་ཀྱི་དབུགས་དབྱུང་ངོ་། །འཁོར་བའི་གཅོང་རོང་ཆེན་པོ་ལས་བསྒྲལ་བར་
བགྱིའོ། །ཕས་ཀྱི་ རྒོལ་ བ་ བདུད་ དང་ ལོག་ འདྲེན་ ཐམས་ ཅད་ ཕམ་ པར་ བགྱིའོ། །
- 4-

རབ་ཏུ་གནས་པའི་ཆོ་ག་བཀྲ་ཤིས་ཀྱི་སྙེ་མ།
སེམས་ཅན་ཐམས་ཅད་ཀྱི་བག་ཆགས་ཀྱི་འཚམས་སྦྱོར་བའི་ཉོན་མོངས་པའི་རྟོགས་
པ་ཐམས་ཅད་གསལ་བར་བགྱིའོ། །སེམས་ཅན་ཐམས་ཅད་ཀྱི་ང་རྒྱལ་གྱི་རི་བོ་སྙིལ་
བར་བགྱིའོ། །སེམས་ཅན་རྣམས་ཀྱི་སྐྱེ་བའི་ལྗོན་ཤིང་རྩད་ནས་གཅད་དོ། །འཆི་བདག་
གི་ཉི་མ་ཕྱེ་མར་བརླག་གོ །མ་རིག་པའི་མུན་པ་བསལ་བར་བགྱིའོ། །མ་དད་པ་དང་།
ཕྱི་ རོལ་ པ་ དག་ དང་། ། ལྟ་ བ་ ཕྱིན་ ཅི་ ལོག་ པ་ དག་ ཡང་ དག་ པའི་ ལྟ་ བ་ ལ་ གཟུད་
ཅིང་དད་པར་བསྒྱུར་རོ། །ལས་ཀྱི་ཆུ་བོ་བཟློག་པར་བགྱིའོ། །སྲིད་པའི་རྒྱ་མཚོ་
བསྐམས་པར་བགྱིའོ། །ཆོས་ཀྱི་སྒྲོན་མེ་སྦར་བར་བགྱིའོ། །བྱང་ཆུབ་ཀྱི་ལམ་བསྟན་
པར་བགྱིའོ། །བཟོད་པ་དང་དེས་པ་ལ་གཟུད་དོ། །བསམ་གཏན་གྱི་བདེ་བ་ཆེར་སྩལ་
ཏོ། །འདོད་ཆགས་ཀྱི་མེ་དཔུང་ཞི་བར་བགྱིའོ། །ཞེ་སྡང་གི་མཚོན་རྣོན་པོ་གཞོམ་པར་
བགྱིའོ། །བདེན་པ་ ལ་ གཟུད་དོ། །ཕྲག་དོག་གི་ཚུབ་མ་ཞི་བར་བགྱིའོ། །སེར་སྣའི་
མདུད་པ་དགྲོལ་བར་བགྱིའོ། །སྡུག་བསྔལ་ཐམས་ཅད་ཞི་བར་བགྱིའོ། །འཇིགས་པ་
མ་མཆིས་པ་དང་བདེ་བ་ཆེན་པོའི་གྲོང་ཁྱེར་དུ་འཇུག་ཅིང་གནས་པར་བགྱིའོ། །དེ་
བས་ན་བདག་ལ་ ལས་ ཀྱི་དངོས་གྲུབ་ཀྱི་མཆོག་བསྩལ་ཞིང་གནང་ བར་ མཛད་ དུ་
གསོལ། ཞེས་ཐམས་ཅད་ཀྱིས་བརྗོད་ཅིང་མེ་ཏོག་འཐོར་རོ། །དེ་ནས་རྟེན་བསྐྱེད་པ་
ནི། ལས་བུམ་གྱི་ཆུས་རྟེན་ལ་གཏོར་ལ། རང་རང་གི་ལས་སྔགས་ཀྱིས་བསངས།
(༤བ)སྭ་བྷཱ་བས་སྟོང་པར་སྦྱངས། སྟོང་པའི་ངང་ལས། གསུང་རབ་ཀྱི་པོ་ཏི་རྣམས་
པད་ཉིའི་སྟེང་དུ་ཧྲཱིཿལས་པདྨ་ཙཱས་མཚན་པ་ལས་འོད་དཔག་མེད་དམར་པོ་པདྨ་དང་
དྲིལ་བུ་འཛིན་པ་རང་འདྲའི་ཡུམ་གོས་དཀར་མོས་འཁྱུད་པ་དང་མཆོད་རྟེན་དང་གཙུག་
ལག་ཁང་དང་ཁང་བཟང་སོགས་པད་ཟླའི་སྟེང་དུ་ཧཱུཾ་ལས་འཁོར་ ས་མཚན་པ་
ལས་རྣམ་སྣང་དཀར་པོ་འཁོར་ལོ་དང་དྲིལ་བུ་འཛིན་པ་དང་རང་འདྲའི་ཡུམ་སྤྱན་མས་
- 5 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
༼ ༽
འཁྱུད་པར་ཡོངས་སུ་གྱུར་པ་ལས་གཟུགས་བརྙན་དུ་ཤར་བའི་གསུང་རབ་ཀྱི་ཡིག་
འབྲུ་དང་མཆོད་རྟེན་སོགས་སུ་རིམ་པ་ལྟར་གྱུར་པར་བསྐྱེད་པའམ། ཡང་ན་དཀྱིལ་
འཁོར་གང་ལ་བརྟེན་པའི་སྐབས་དང་སྦྱར་བའི་གསུང་དང་སྐུ་རྡོ་རྗེར་བསྐྱེད་ཀྱང་རུང་
ངོ་། །སྐུ་གཟུགས་རྣམས་རབ་ཏུ་གནས་བྱའི་ལྷ་དེ་དང་དེར་བསྐྱེད་པའམ། ཐམས་ཅད་
དཀྱིལ་འཁོར་རང་རང་གི་གཙོ་བོར་བསྐྱེད་པ་སོགས་ཇི་ལྟར་འདོད་
ཉིན་
རྡོ་རྗེ་འཆང་ངམ།
པ་བྱ། གདན་ལ་རྟེན་གཞག་ཆུ་བཞི་དབུལ་བ་ནི། རབ་ཏུ་གནས་བྱའི་རྟེན་རྣམས་ཁྲུས་
དཀྱིལ་གྱི་སྟེང་དུ་དངོས་སུ་བཞག་པའམ་བཞག་པར་མོས་ལ། ཨོཾ་སརྦ་ཏ་ཐཱ་ག་ཏ་ཨཉྙཾ་
པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཤྲི་ཡེ་ཧཱུཾ། ཞེས་པས་མཆོད་ཡོན་དང༌། དེ་བཞིན་དུ་
ཨཉྙཾ་གྱི་གནས་སུ་པཱ་གྱྀ་དང་། ཨལྕ་མ་ཎི་དང་། པྲོཀྵ་ཎཾ་སྦྱར་ལ་རིམ་པ་བཞིན་ཞབས་
བསིལ། ཞལ་བསིལ། བསང་གཏོར་རྣམས་དབུལ་ལོ། །གཉིས་པ་སྦྱང་བའི་ རིམ་ པ་
ལ། སྡོམ་ནི། གཏོར་མ་ཡུངས་ཆུ་ཁམ་ཕོར་ལྕི། །ཟན་ཆངས་ རས་ཀྱིས་ བྱབས་ནས་
ནི། །ཉེ་རེག་མཆོད་བདུག་སྦྱང་བའོ། །ཞེས་པ་ལྟར་ལས། (༥ན)ཐོག་མར་ཁྲོ་བོ་སྤྱན་
དྲང་བ་ནི། ཧཱུཾ། ཡེ་ཤེས་བསྐལ་པའི་མེ་ལྟར་འབར་བའི་འོད། །མ་རིག་འདོད་པའི་མུན་
ཁམས་ ཐམས་ ཅད་ སྲེག །ཞེ་ སྡང་ གཤིན་ རྗེའི་ འཇིགས་ པ་ ཐམས་ ཅད་ འཇོམས། །
དཔའ་བོ་ཆེན་པོ་དཔའ་མཚན་སྟག་ལྤགས་ཅན། །ལོག་འདྲེན་སྲིན་པོའི་མཐའ་གནོན་
དགྲ་འདུལ་བ། །རིག་པའི་རྒྱལ་པོ་ཁྲོ་བོ་བཞུགས་སོ་འཚལ། །ལོག་འདྲེན་གདུལ་བའི་
སླད་ དུ་ སྤྱན་ འདྲེན་ ན། ། །འགྲོ་ བའི་ དོན་ དུ་ མཆོད་ ཀྱིས་ གཤེགས་ སུ་ གསོལ། །རང་
གི་ཐུགས་ཀའི་ཧཱུཾ་ལས་འོད་འཕྲོས། ཁྲོ་བོའི་ཚོགས་ཐམས་ཅད་སྤྱན་དྲངས། མདུན་གྱི་
ནམ་མཁར་བཞུགས་པར་གྱུར། ༀ་བཛྲ་མཧཱ་ཀྲོ་དྷ་རཱ་ཛ་ས་པ་རི་ཝཱ་ར་ཨཧཱུྃ་པཱ་ཛ་མེ་གྷ་
ས་མུ་དྲ་སྥ་ར་ཎ་ས་མ་ཡ་ཤྲི་ཡེ་ཧཱུཾ། ཞེས་མཆོད་ཡོན་དང་། དེ་བཞིན་དུ་ཞབས་བསིལ་
- 6 -

རབ་ཏུ་གནས་པའི་ཆོ་ག་བཀྲ་ཤིས་ཀྱི་སྙེ་མ།
ས་ས་
ཆས་
ཧཱུཾ། །
འཇིག་རྟེན་སྤྱོད་པའི་ཚུལ་ཡང་མི་སྤོང་ཞིང་། །ཐབས་ལ་མཁས་པས་འཇིགས་བྱེད་
སྐུར་སྟོན་པ། ཁྲོ་ཆེན་འབར་བའི་ཚོགས་ལ་ཕྱག་འཚལ་ལོ། །ཡེ་ཤེས་ཞི་བའི་ངང་ལས་
མ་གཡོས་ཀྱང༌། །སྐུ་ཡི་ཆ་ལུགས་ཟ་བྱེད་རྔམ་སྟབས་ཅན། །གསུང་གི་ང་རོ་འབྲུག་
སྟོང་ལྡིར་བའི་སྒྲས། །མ་ལུས་དབང་དུ་སྡུད་ལ་ཕྱག་འཚལ་ལོ། །ལྷག་པའི་ཡེ་ཤེས་
རོལ་པ་སྟོན་མཛད་ཅིང་། །སྡིགས་པའི་མཚོན་ཆ་སྣ་ཚོགས་ཕྱག་ན་བསྣམས། །ཉོན་
མོངས་དུག་ཆེན་རྩད་ནས་འཇོམས་མཛད་པ། །སྦྲུལ་གདུག་རྒྱན་གྱིས་བརྒྱན་ལ་ཕྱག་
འཚལ་ལོ། །བསྐལ་པའི་མེ་ལྟར་འབར་བའི་ཀློང་དཀྱིལ་ན། །དཔའ་བོའི་སྟངས་ཐབས་
བརྐྱང་བསྐུམས་ཚུལ་དུ་བཞུགས། །(༥བ)ཉི་ཟླ་འབར་བའི་སྤྱན་གྱི་སྡང་མིག་གིས། །
བགེགས་དཔུང་སྲེག་པར་མཛད་ལ་ཕྱག་འཚལ་ལོ། །གཏུམ་ཆེན་དུས་མཐའི་མེ་ལྟར་